Das Bluttrecht ist vns hier nicht frey;
Doch daß du wissest/ wer Er sey/
So hör auff vnser Klagen:
Der ists/ der Volck auff Volck anhetzt/
Der sich dem Käyser widersetzt/
Vnd lehrt die Steur abschlagen.
Der Christum sich vnd König nennt/
Vnd wider Kirch vnd Regiment/
Ein grimmes Werck beginnet.
Der alle sucht zu machen frey/
Vnd durch verfälschte Ketzerey/
Das weite Land gewinnet.